Σαγιάκα Σότζι

Η Σαγιάκα Σότζι (ιαπωνικά: 庄司 紗矢香‎) Shōji, γεννημένη στις 30 Ιανουαρίου του 1983) είναι Γιαπωνέζα κλασική βιολίστρια, η οποία νίκησε στο διαγωνισμό Παγκανίνι της Γένοβας το 1999 σε ηλικία μόλις 16 ετών, γεγονός που την καθιστά ως την πιο μικρή νικήτρια. Επίσης είναι και η πρώτη Γιαπωνέζα που νίκησε στον διαγωνισμό.

 Είναι γόνος καλλιτεχνικής οικογένειας (η μητέρα της είναι ζωγράφος και η γιαγιά της ποιήτρια) και πέρασε τα νεανικά της χρόνια στη Σιένα της Ιταλίας. Σπούδασε στο Hochschule für Musik Köln με καθηγητή τον Zakhar Bron και αποφοίτησε το 2004. Από τότε μένει μόνιμα στην Ευρώπη. Άλλοι καθηγητές της υπήρξαν οι Sashko Gawrillow, Uto Ughi, Shlomo Mintz και Riccardo Brengola. Ο Ζούμπιν Μέτα, που υπήρξε σημαντικός υποστηρικτής της, μόλις την άκουσε σε μια οντισιόν το 2000 άλλαξε αμέσως το πρόγραμμά του, για να κάνει την πρώτη ηχογράφηση της Σότζι με την Φιλαρμονική Ορχήστρα του Ισραήλ τον επόμενο μήνα. Στη συνέχεια την προσκάλεσε να παίξει στην Κρατική Όπερα της Βαυαρίας και στην Φιλαρμονική Ορχήστρα του Λος Άντζελες. Από τότε η Σότζι έχει παίξει σε πολλές επιφανείς ορχήστρες : Φιλαρμονική Ορχήστρα του Ισραήλ, Συμφωνική Ορχήστρα του Λονδίνου, Συμφωνική Ορχήστρα της Βαλτιμόρης, Φιλαρμονική Ορχήστρα της Αγίας Πετρούπολης, Φιλαρμονική Ορχήστρα της Σεούλ, Συμφωνική Ορχήστρα της Κολωνίας. Την περίοδο 2012-13 η Σότζι ξανάκανε παραστάσεις με τη Philarmonia Orchestra, τη Φιλαρμονική της Αγίας Πετρούπολης (και οι δύο με διευθυντή ορχήστρας τον Yuri Temirkanov), την Δανική Εθνική Συμφωνική Ορχήστρα (Michael Schønwandt) και την Κρατική Συμφωνική Ορχήστρα της Ρωσίας (Mikhail Jurowski). Επίσης, έκανε το ντεμπούτο της με την Real Orquesta Sinfónica της Σεβίλλης (Pedro Halffter) και με την BBC Εθνική Ορχήστρα της Ουαλίας (Tadaaki Otaka). Επέστρεψε επίσης στην Wiener Symphoniker (Kazushi Ono) για ένα κοντσέρτο στο Vienna’s Konzerthaus και στην συνέχεια έκανε ένα τουρ στην Ιαπωνία. Συνεργάζεται αρκετά συχνά με την Μητροπολιτική Συμφωνική Ορχήστρα του Τόκιο με την οποία έκανε ένα τουρ την άνοιξη του 2013 στην ανατολική Ευρώπη. Η περίοδος 2013-2014 περιλαμβάνει το ντεμπούτο της με την BBC Philharmonic, με την Κλασική Ορχήστρα Santa Cecilia στο θέατρο Real στη Μαδρίτη, με την Φιλαρμονική Ορχήστρα του Κατάρ, με την Συμφωνική Ορχήστρα της Ταϊπέις, με την Φιλαρμονική Ορχήστρα της Μόσχας και με την Φιλαρμονική Ορχήστρα του Άουγκσμπουργκ. Επίσης συνεργάστηκε για πρώτη φορά με τον Μenahem Pressler για ένα τουρ στην Ιαπωνία. Τέλος, προσκαλέστηκε από τον παλιό μέντορα και υποστηριχτή της Yuri Temirkanov στα 75 γενέθλια του gala concert στην Αγιά Πετρούπολη με την Φιλαρμονική Ορχήστρα της Αγίας Πετρούπολης και στη συνέχεια έκανε ένα τουρ στην Ιαπωνία. Στις 30 Μαΐου του 2014 έπαιξε στο Μέγαρο Μουσικής Αθηνών (κοντσέρτο για βιολί και ορχήστρα αρ.2 σε σολ ελάσσονα, έργο 63 του Σεργκέι Προκόφιεφ) με την Κρατική Ορχήστρα Αθηνών, υπό τη μουσική διεύθυνση του Βασίλη Χριστόπουλου. Εκτός από το πρόγραμμα κοντσέρτων της, η Σότζι εμφανίζεται αρκετά συχνά και ως σολίστ και μουσικός δωματίου σε συνεργασία με διάφορους μουσικούς : Joshua Bell, Vadim Repin, Julian Quentin, Itamar Golan, Yefim Bronfman και Steven Isserlis. Πρόσφατα εμφανίστηκε στα ρεσιτάλ : Verbier, Ravenna, Evian, Schleswig Holstein and Annecy festivals, Fêtes Musicales en Touraine, Accademia Musicale Chigiana and Folles Journées in Nantes, Warsaw και Tokyo. Επίσης, επέστρεψε στο Stavanger Chamber Music Festival το καλοκαίρι του 2013 για να δουλέψει με τον Martin Fröst. Η Σότζι έχει ηχογραφήσει πολλούς δίσκους για την εταιρεία Deutsche Grammophon. Επίσης έχει κάνει και δύο δίσκους με την εταιρεία Mirare το 2011 και το 2012. Παίζει με ένα στραντιβάριους Recaimer του 1729 που έχει δανειστεί από τον Ryuzo Ueno, πρόεδρο της Ueno Fine Chemicals Industry Ltd. Paganin, Chausson, Waxmax, MilsteinΦιλαρμονική ορχήστρα του Ισραήλ Διευθυντής ορχήστρας: Ζούμπι Μέτα Ιούλιος 2000, Deutsche GrammophonLive at the LouvreItamar Golan, πιάνο Σεπτέμβριος 2001, Deutsche GrammophonProkofiev & ShostakovichItamar Golan, Πιάνο Δεκέμβριος 2003, Deutsche GrammophonTchaikovsky & Mendelssohn - ConcertosOrchestre Philarmonique de Radio France Διευθυντής ορχήστρας: Myung-Whun Chung Οκτώβριος 2005, Deutsche GrammophonSayaka - PreludeItamar Golan, πιάνο Διευθυντής ορχήστρας: Ζούμπιν Μέτα Φιλαρμονική Ορχήστρα του Ισραήλ Διευθυντής ορχήστρας: Myung-Whun Chung Φιλαρμονική Ορχήστρα του Radio France 4 Φεβρουαρίου 2009, Deutsche GrammophonBeethoven: Sonatas Volume 1Gianluca Cascioli, Πιάνο 2010, Deutsche GrammophonBach & Reger: Works for solo Violin2011, MirareShostakovich: Violin Concerto No.1 & No.2Διευθυντής ορχήστρας: Dmitri Liss Ural Philarmonic Orchestra 2012, MirareBeethoven:Violin Sonatas Nos.1, 3 & 4Gianluca Cascioli, πιάνο 26 Σεπτεμβρίου 2012, Deutsche GrammophonBeethoven:Violin Sonatas Nos.7 & 8Gianluca Cascioli, πιάνο 26 Σεπτεμβρίου 2012, Deutsche GrammophonProkofiev: Violin Concertos 1 & 2Φιλαρμονική Ορχήστρα της Αγίας Πετρούπολης Διευθυντής ορχήστρας: Yuri Temirkanov 28 Ιανουαρίου 2014, Deutsche Grammophon «Sayaka Shoji». www.mirare.fr. Ανακτήθηκε στις 28 Μαΐου 2014. «Sayaka Shoji» (PDF). www.sayakashoji.com. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 28 Μαΐου 2014. «Ήχοι που χρωματίζουν στο Μέγαρο Μουσικής Αθηνών». www.newsbomb.gr. Ανακτήθηκε στις 31 Μαΐου 2014. Επίσημη ιστοσελίδα της Σαγιάκα Σότζι Αρχειοθετήθηκε 2014-07-19 στο Wayback Machine.